Kristrún Frostadóttir

Kristrún Mjöll Frostadóttir (sündinud 12. mail 1988 Reykjavíkis) on Islandi poliitik ja ökonomist. Alates 2024. aasta detsembrist on ta Islandi peaminister.

 Elulugu 
Kristrún Frostadóttir sai 2011. aastal Islandi Ülikoolis bakalaureusekraadi majandusteaduse alal. 2014. aastal sai ta Bostoni Ülikoolis magistrikraadi majandusteaduse alal ja 2016. aastal Yale'i Ülikoolis magistrikraadi rahvusvahelistes uuringutes rõhuasetusega majanduspoliitikal ja rahvusvahelisel rahandusel. 2009–2010 töötas ta majandusõpingute kõrvalt Islandi Keskpanga presidendi büroos. Oli aastatel 2011–2012 Arion Panga ökonomist. 2013–2014 oli ta ajakirjanik Viðstaðiblaðiðis. 2014 aastal oli ta majandusteadlane peaministri büroo töörühmas. 2015–2017 töötas ta Investeerimispanga Morgan Stanley uurimisosakonna spetsialistina New Yorgis ja Londonis. 2017. aastal oli ta Islandi Kaubanduskoja ökonomist. 2017–2018 töötas ta Islandi Tööministeeriumi põllumajandustoodete hinnakomisjoni esimehena. 2018–2020 oli ta Islandi Ülikooli majandusteaduskonna dotsent. Aastatel 2018–2021 töötas ta Kvika Panga peaökonomistina.Kristrún Frostadóttir Alþingi. Vaadatud 25. detsembril 2024

2021. aastal valiti ta Alþingi liikmeks ja 2022. aastal Samfylkingini (Sotsiaaldemokraatliku Alianssi) esimeheks.Kristrún Frostadóttir (inglise keeles) Alþingi. Vaadatud 25. detsembril 2024

21. detsembrist 2024 on ta Islandi peaminister.Countries I. Iceland rulers.org. Vaadatud 25. detsembril 2024

 Isiklikku 
Kristrún Frostadóttir on abielus Einar Bergur Ingvarssoniga. Neil on kaks last (sündinud 2019 ja 2023).

 Viited 

Kategooria:Islandi peaministrid
Kategooria:Islandi Ülikooli vilistlased
Kategooria:Bostoni Ülikooli vilistlased
Kategooria:Yale'i Ülikooli vilistlased
Kategooria:Sündinud 1988